open-index/open-wikipedia-markdown huggingface dataset:
עיר הקטרים

**עיר הקטרים** (באנגלית: **Chuggington**, "צ'אגינגטון") היא סדרת טלוויזיה בריטית לילדים, שהופקה על ידי חברת Ludorum ו-Herschend Entertainmen.

בבריטניה הסדרה שודרה ב-BBC Two החל בשנת 2008. בישראל שודרה הסדרה בדיבוב לעברית בערוץ הופ! בין השנים 2009 ו-2011, ובהמשך בדיבוב מחודש בערוץ JimJam. פרקי הסדרה זמינים גם ב-HOT VOD Young. הסדרה היא בת 6 עונות ו-174 פרקים באורך 10 דקות.

בשנת 2009 הפיצה חברת NMC DVD של הסדרה בשם "עיר הקטרים - דוהרים על המסילה".

## עלילה
שלושה קטרים צעירים עוברים הרפתקאות ולומדים להסיע נוסעים ומשא כמו הקטרים הבוגרים בעיר הקטרים.

## דמויות ומדבבים
הדיבוב העברי הראשון ביום על ידי אורלי קטן, חיים אדן ועפרון אטקין, והופק על ידי יונית עוזרי מנחם ויעל אללוף. בסוגריים שמות הדמויות בדיבוב ששודר בערוץ הופ!.

## קישורים חיצוניים

* 

קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות טלוויזיה בריטיות לילדים
קטגוריה:ערוץ הופ!: תוכניות רכש
קטגוריה:JimJam: סדרות
קטגוריה:סדרות הנפשה בריטיות
צ'אק מקינלי

**צ'אק מקינלי** (באנגלית: **Charles Robert McKinley Jr. **;  5 בינואר 1941 – 11 באוגוסט 1986) היה טניסאי אמריקאי. הוא זכה 4 פעמים בתחרויות גראנד סלאם (1 בתחרות הגברים, 3 בזוגות גברים).

## ביוגרפיה
צ'אק מקינלי נולד בעיר סנט לואיס, מיזורי בשנת 1941. אביו עבד בפחחות. הם התגוררו בשכונה בצפון העיר. מורה לספורט הבחין בכישרון של מקינלי הצעיר והפנה אותו לאימוני טניס.

בשנת 1960 מקינלי החל לימודי אוניברסיטה בה הכיר את פרנק פרלינג והם שיחקו כזוג בתחרויות.

בשנת 1961 מקינלי שיחק באליפות וימבלדון והגיע לגמר בתחרות הגברים בה הפסיד לרוד לייבר.

רוב ההצלחות של מקינלי היו בתחרויות זוגות בהן לצד דניס רלסטון הוא ניצח 3 פעמים באליפות ארצות הברית הפתוחה.

בשנת 1963 מקינלי היה חבר בנבחרת גביע דייוויס של ארצות הברית שזכתה בתואר.

צ'אק מקינלי היה שחקן אימפולסיבי. בשנת 1963 הוא זרק מחבט לקהל ועל כך קיבל עונש הרחקה ל-4 חודשים

לאחר סיום הלימודים מקינלי החל לעבוד כברוקר בניו יורק. מפעם לפעם הוא המשיך להשתתף בתחרויות.

מקנילי נפטר בגיל 45 מסרטן.
## הישגים

## קישורים חיצוניים
* 
* 

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:טניסאים אמריקאים
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:מיזורי: ספורטאים
קטגוריה:אמריקאים שנפטרו מסרטן
קטגוריה:אמריקאים שנולדו ב-1941
קטגוריה:אמריקאים שנפטרו ב-1986
סחו רע

**סחו רע** (פירוש: "המקורב לרע"; מת בסביבות 2477 לפנה"ס) היה השליט השני בשושלת החמישית (בערך 2325-2465 לפנה"ס) של מצרים העתיקה. הוא שלט במשך כ-13 שנים בתחילת המאה ה-25 לפני הספירה בתקופת הממלכה הקדומה. שלטונו של סחו רע מסמן את נקודת השיא הפוליטית והתרבותית של השושלת החמישית. הוא היה כנראה בנם של אוסר כאף ונפרחתפס , ובנו נפריר כא רע ירש בתורו את מקומו.

בתקופת שלטונו של סחו רע היו למצרים יחסי מסחר חשובים עם חופי הלבנט. סחו רע פתח מספר משלחות ימיות ללבנון של ימינו כדי לרכוש עצי ארז, עבדים ופריטים אקזוטיים. ייתכן כי שלטונו היה עד לפריחתו של הצי המצרי, שכלל צי ים פתוח וכן סירות מהירות מיוחדות. בהסתמך על כך, הורה סחו רע על המשלחת המוקדמת ביותר לארץ פונת, שהחזירה כמויות גדולות של מור, מלכיט ואלקטרום. סחו רע מוצג כשהוא חוגג את הצלחת המיזם הזה בתבליט ממקדש המתים שלו, המראה אותו מטפל בעץ מור בגן ארמונו שפירוש שמו "ההדר של סחו רע מתנשא לשמיים". תבליט זה הוא היחיד באמנות המצרית המתאר שליט בגינון. סחו רע שלח משלחות נוספות למכרות הטורקיז והנחושת בסיני. הוא גם הורה על מסעות צבאיים נגד שליטי לוב במדבר המערבי, והחזרת בעלי חיים למצרים.

סחו רע בנה לעצמו פירמידה באבו סיר, ובכך נטש את הנקרופוליסים המלכותיים של סאקרה וגיזה, שם בנו קודמיו את האנדרטאות שלהם. החלטה זו נבעה ככל הנראה מנוכחותו של מקדש השמש של אוסר כאף באבו סיר, מקדש השמש הראשון של השושלת החמישית. הפירמידה של סחו רע קטנה בהרבה מהפירמידות של השושלת הרביעית, אך העיטורים והאדריכלות של מקדש המתים שלו משוכללים יותר. מקדש העמק, המעבר ומקדש המתים של מתחם הפירמידה שלו היו מקושטים בעבר בלמעלה מ-10,000 מטרים רבועים של תבליטי פוליכרום  מעודנים, שייצגו את הרמה הגבוהה ביותר אליה הגיעה האמנות בתקופת הממלכה הקדומה. המצרים הקדמונים הכירו בהישג האמנותי המסוים הזה וניסו לחקות את התבליטים בקברי המלכים והמלכות הבאים. אדריכלי מתחם הפירמידה של סחו רע הציגו את השימוש בעמודים פלמיפורמיים (עמודים שבכותרתם יש צורה של עלי דקל), שהפכו במהרה לסימן היכר של האדריכלות המצרית העתיקה. המערך של מקדש המתים שלו גם היה חדשני והפך לסטנדרט האדריכלי לשארית תקופת הממלכה הקדומה. ידוע גם כי סחו רע בנה מקדש שמש בשם "שדה רע" (Sekhetre), ולמרות שעדיין לא אותר, החוקרים מניחים שהוא נמצא גם כן באבו סיר.

סחו רע היה מושא לפולחן קבורה , שמנחות המזון עבורו סופקו בתחילה על ידי אחוזות חקלאיות שהוקמו בתקופת שלטונו. הפולחן הרשמי הזה, בחסות המדינה, התקיים עד סוף תקופת הממלכה הקדומה. לאחר מכן, בתקופת הממלכה התיכונה, זכה סחו רע להערצה כדמות אב מלכותית, אך לפולחנו לא היו עוד כוהנים מסורים. מסיבות לא ידועות, במהלך תקופת הממלכה החדשה הושווה סחו רע לצורה של האלה סח'מת. לפולחן "סח'מת של סחו רע" היו כוהנים והוא משך מבקרים מכל רחבי מצרים אל מקדש סחו רע. פולחן יוצא דופן זה נחגג הרבה מעבר לגבולות אבו סיר, ונמשך עד סוף התקופה התלמיית, כמעט 2,500 שנים לאחר מותו.

## הערות שוליים

## ביבליוגרפיה

* Brinkmann, Vinzenz, ed. (2010a). Sahure: Tod und Leben eines grossen Pharao (in German). Frankfurt am Main: Liebieghaus. .


## קישורים חיצוניים

* 

קטגוריה:פרעוני השושלת ה-5
קטגוריה:אישים שחיו באלף ה-3 לפנה"ס
כביש 10 (ערב הסעודית)

**כביש מהיר 10** הוא כביש מהיר בערב הסעודית, המשתרע מ ליד הים האדום ועד לגבול ערב הסעודית-איחוד האמירויות ליד המפרץ הפרסי. אורכו של הכביש המהיר הוא 1,480 ק"מ.

הכביש המהיר התפרסם בזכות המקטע הישר שלו שאורכו 240 ק"מ בין  ל, ללא עיקולים ושיפועים ניכרים, מה שזיכה אותו בשיא גינס לכביש הישר הארוך בעולם.

## היסטוריה
הכביש, שאורכו 240 ק"מ, הפך לכביש הישר הארוך בעולם, ושבר את השיא של  באוסטרליה, שאורכו היה 146 ק"מ*.*

הכביש המהיר חוצה את חלקו הצפוני של מדבר א-רובע אל-ח'אלי, "הרובע הריק". הכביש נבנה במקור ככביש פרטי עבור פהד, מלך ערב הסעודית.

## הערות שוליים

קטגוריה:ערב הסעודית: תחבורה
1957 בספרות

בערך זה מצוינים אירועים בולטים שהתרחשו במהלך שנת 1957 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* אייזק אסימוב – גדול ורחב הוא העולם
* אייזק אסימוב – השמש העירומה
* איאן פלמינג – מרוסיה באהבה
* ג'ק קרואק – בדרכים
* אליסטר מקלין – תותחי נברון
* אליסטר מקלין – דרומית ליאווה
* בוריס פסטרנק – דוקטור ז'יוואגו
* איין ראנד – מרד הנפילים

### ספרי ילדים ונוער
* טובה ינסון – משפחת המומינים - חורף קסום
* דוקטור סוס – חתול תעלול
* דוקטור סוס – הגרינץ' שגנב את חג המולד!

### מחזות
* סמואל בקט – סוף משחק
* טנסי ויליאמס – בייבי דול

### ספרי עיון
* פרימו לוי – הזהו אדם?
* אוסקר פריילי ואליוט נס – הבלתי משוחדים 

### ספרות עברית
* לאה גולדברג – איה פלוטו

## נולדו
* 27 בינואר – פרנק מילר, כותב ומאייר קומיקס ותסריטאי אמריקאי.
* 7 במרץ – רוברט האריס, עיתונאי, כתב טלוויזיה וסופר אנגלי.
* 8 ביוני – סקוט אדמס, סופר וקומיקסאי אמריקאי, יוצר הקומיקס דילברט
* 24 באוגוסט – סטיבן פריי, שחקן, קומיקאי, מחזאי, סופר ובמאי יהודי-בריטי.
* 11 בספטמבר – ג'יימס מקברייד, סופר ומוזיקאי יהודי-אמריקאי

## נפטרו
* 10 בינואר – גבריאלה מיסטרל, משוררת צ'יליאנית (נולדה ב-1889)
* 19 בינואר – ברבו לזריאנו, היסטוריון, משורר ועיתונאי קומוניסט רומני (נולד ב-1881)
* 10 בפברואר – לורה אינגלס וילדר, סופרת ילדים אמריקאית (נולדה ב-1867)
* 28 במרץ – כריסטופר מורלי, עיתונאי, סופר ומשורר אמריקאי (נולד ב-1890)
* 29 במרץ – ג'ויס קארי, סופר אירי (נולד ב-1888)
* 17 ביוני – דורותי ריצ'רדסון, סופרת ועיתונאית בריטית (נולדה ב-1873)
* 26 ביוני – אלפרד דבלין, סופר יהודי-גרמני שהמיר דתו לנצרות (נולד ב-1878)
* 26 ביוני – מלקולם לאורי, סופר ומשורר אנגלי (נולד ב-1909)
* 10 ביולי – שלום אש, סופר יידיש יהודי-פולני (נולד ב-1880)
* 19 ביולי – קורציו מלפרטה, עיתונאי וסופר איטלקי (נולד ב-1898)
* 23 ביולי – ג'וזפה תומאזי די למפדוזה, סופר איטלקי-סיציליאני (נולד ב-1896)
* 24 ביולי – סשה גיטרי, מחזאי, שחקן ובמאי צרפתי יליד רוסיה (נולד ב-1885)
* 25 באוגוסט – ליאו פרוץ, סופר ומתמטיקאי אוסטרי (נולד ב-1882)
* 22 בספטמבר – אוליבר סנט ג'ון גוגארטי, משורר וסופר אירי (נולד ב-1878)
* 26 באוקטובר – ניקוס קאזאנצאקיס, סופר יווני (נולד ב-1883)
* 17 בדצמבר – דורותי ל. סיירס, סופרת, משוררת, מתרגמת ומבקרת בריטית (נולדה ב-1893)

## פרסים
* פרס נובל לספרות: אלבר קאמי

## קישורים חיצוניים

*
נפריר כא רע

**נפריר כא רע קאקאי** (ביוונית עתיקה: **Νεφερχέρης**; נפטר בסביבות 2460 לפנה"ס) היה השליט השלישי של השושלת החמישית במצרים העתיקה. נפריר כא רע, בנו הבכור של סחו רע ומרתנבטי , היה ידוע בשם רע-נפר א' (Ranefer A) לפני שעלה לכס המלכות. הוא עלה לשלטון למחרת מות אביו ומלך במשך כ-17 שנים, אי שם בתחילת עד אמצע המאה ה-25 לפני הספירה. סביר מאוד להניח שבנו הבכור, הנסיך רע-נפר ב' (Ranefer B) שנולד ממלכתו חנטקאוס השנייה , ירש אותו ועלה לכס המלכות כמלך נפרף רע. נפריר כא רע היה אביו של פרעה נוסף, נ-אוסר, שתפס את כס המלכות לאחר שלטונו הקצר של נפרף רע ושלטונו הקצר והידוע בצורהמועטה מאוד של שפסס כא רע.

נפריר כא רע זכה להכרה על ידי בני דורו כשליט אדיב ומיטיב, שהתערב לטובת אנשי החצר  שלו לאחר תקריות. שלטונו היה עד לגידול במספר פקידי הממשל והכהונה, שהשתמשו בעושר המורחב כדי לבנות מסטבות מתוחכמות יותר מבחינה אדריכלית, שם תיעדו לראשונה את הביוגרפיות שלהם. נפריר כא רע היה הפרעה האחרון ששינה באופן משמעותי את הכותרת המלכותית  הסטנדרטית, תוך הפרדה בין הנומן  או שם הלידה לשם הפרנומן  או כס המלכות. מימי שלטונו ואילך, שם הלידה נכתב בכרטוש שלפניו הכינוי "הבן של רע". שלטונו היה עד להמשך יחסי הסחר עם נוביה מדרום ואולי עם גבל בחופי הלבנט מצפון.

נפריר כא רע הקים פירמידה לעצמו בנקרופוליס המלכותי באבו סיר, שנקראת "בה-נפריר כא רע" שפירושה "נפריר כא רע הוא בה". תחילה תוכננה להיבנות כפירמידת מדרגות , צורה שלא נבנתה מאז ימי השושלת השלישית, כ-120 שנה קודם לכן. תוכנית זו שונתה כדי להפוך את האנדרטה לפירמידה אמיתית, הגדולה ביותר באבוסיר, שמעולם לא הושלמה בשל מות השליט. בנוסף, בנה נפריר כא רע מקדש לאל השמש רע בשם "מקום הלב של רע" (Setibre). מקורות עתיקים  מציינים שהיה זה המקדש הגדול ביותר שנבנה במהלך תקופת שלטונה של השושלת החמישית אך, נכון לתחילת המאה ה-21 הוא עדיין לא אותר.

לאחר מותו, נהנה נפריר כא רע מפולחן קבורה  שהתקיים במקדש המתים שלו, אשר בנייתו הושלמה על ידי בנו נ-אוסר. נראה שפולחן זה נעלם בסוף תקופת הממלכה הקדומה, אם כי ייתכן שהוא חזר במהלך השושלת השתים-עשרה של הממלכה התיכונה, אם כי בצורה מוגבלת מאוד. ככל הנראה, גם בתקופה זו נכתב לראשונה סיפור פפירוס ווסטכר, סיפור שבו אומרים על אוסר כאף, סחו רע ונפריר כא רע שהיו אחים, בניו של רע מאשתו רדג'ט .

## קישורים חיצוניים

* 

קטגוריה:פרעוני השושלת ה-5
קטגוריה:אישים שחיו באלף ה-3 לפנה"ס
האליפות הלאומית של ארצות הברית בטניס 1964

**האליפות הלאומית של ארצות הברית בטניס 1964** הייתה תחרות טניס שנערכה על מגרשי הדשא. תחרויות זוגות גברים וזוגות נשים התקיימו במועדון הקריקט בפרברי בוסטון. הם החלו ב-17 באוגוסט והסתיימו ב-23 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-2 בספטמבר והסתיימו ב-13 בספטמבר.

## התחרות
### תחרות הגברים
שמאל|ממוזער|180px|רוי אמרסון, מנצח תחרות הגברים
לתחרות זו נרשמו 128 טניסאים שחולקו ל-8 בתים. לקראת התחרות, 8 הטניסאים החזקים דורגו כדלקמן:

# **[[רוי אמרסון]] (), מנצח תחרות 1961, ניצח בתחרות
# [[דניס רלסטון]] (), הודח ברבע הגמר
# [[רפאל אוסונה]] (), מנצח תחרות 1963, הודח בחצי הגמר
# [[צ'אק מקינלי]] (), הודח בחצי הגמר
# [[פרד סטולי]] (), הפסיד בגמר
# [[מנואל סנטנה]] (), הודח בסיבוב השני
# [[ניקולה פייטרנג'לי]] (), הודח בסיבוב השני
# [[ארתור אש]] (), הודח בסיבוב הרביעי

מנצח אליפות 1963 [[רפאל אוסונה]] מ[[מקסיקו]] הודח בחצי הגמר. [[רוי אמרסון]] מ[[אוסטרליה]] שיחק במשחק הגמר נגד [[פרד סטולי]] מ[[אוסטרליה]] וניצח ב-3 מערכות. באותה שנה הוא ניצח גם ב[[אליפות וימבלדון]].

===תחרות הנשים===
[[קובץ:Maria_Bueno.jpg|שמאל|ממוזער|180px|מריה בואנו, מנצחת תחרות הנשים]]
בתחרות הנשים השתתפו 97 טניסאיות שחולקו ל-8 בתים. לקראת התחרות, 8 הטניסאיות החזקות דורגו כדלקמן:

# **מריה בואנו (), מנצחת תחרויות 1959 ו-1963, ניצחה בתחרות
# מרגרט סמית (), מנצחת תחרות 1962, הודחה בסיבוב הרביעי
# בילי ג'ין קינג (), הודחה ברבע הגמר
# לסלי טרנר (), הודחה בסיבוב השני
# ננסי ריצ'י (), הודחה בחצי הגמר
# אן היידון ג'ונס (), הודחה ברבע הגמר
# רובין אברן (), הודחה ברבע הגמר
# נורמה ביילון (), הודחה בסיבוב הרביעי

מנצחת תחרות 1963 מריה בואנו מברזיל שיחקה במשחק הגמר נגד קארול גרבנר מארצות הברית שלא הייתה מדורגת וניצחה ב-2 מערכות. באותה שנה היא ניצחה גם באליפות וימבלדון.

### תחרות זוגות גברים
בתחרות השתתפו מספר זוגות.  במשחק הגמר מנצחי תחרות 1963 צ'אק מקינלי/דניס רלסטון מארצות הברית שיחקו נגד גרהם סטילוול/מייק סנגסטר מבריטניה וניצחו ב-3 מערכות.

### תחרות זוגות נשים
בתחרות השתתפו 41 זוגות. לקראת התחרות 5 זוגות החזקות דורגו כדלקמן:

# מרגרט סמית/לסלי טרנר (), הודחו בגמר  
# '''בילי ג'ין קינג/קארן סאסמן (),  ניצחו בתחרות
# מריה בואנו ()/דרלין הארד (), הודחו ברבע הגמר
# קארול גרבנר (קולדוול)/ננסי ריצ'י (), הודחו בחצי הגמר
# ג'סטינה בריקה/קארול הנקס (), הודחו בחצי הגמר

מנצחות תחרות 1963 מרגרט סמית/רובין אברן (אוסטרליה) שיחקו בזוגות שונות. במשחק הגמר בילי ג'ין קינג/קארן סאסמן (ארצות הברית) שיחקו נגד מרגרט סמית/לסלי טרנר (אוסטרליה) וניצחו אותן ב-3 מערכות.

### תחרות זוגות מעורבים
בתחרות השתתפו 32 זוגות. לא בוצע דירוג של הזוגות החזקות.

במשחק גמר מרגרט סמית/ג'ון ניוקומב (אוסטרליה) שיחקו נגד ג'ודי טגארט/אד רובינוף (ארצות הברית) וניצחו אותם ב-3 מערכות. למרגרט סמית זה היה הניצחון השלישי ברציפות בתחרות זו באליפות ארצות הברית.

### ישראלים בתחרות
אלעזר דודמן ניצח בסיבוב הראשון של תחרות הגברים את ג'ון פיקנס ב-3 מערכות. בסיבוב השני הוא נפגש עם אוון דוידסון מאוסטרליה והפסיד ב-3 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 478. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1964
ארצות הברית
קטגוריה:1964 בארצות הברית
עונת 2009/2010 בליג 1

**עונת 2009/2010 בליג 1** (בצרפתית: **Ligue 1**, או בשמה המלא: **Championnat de France de football**) הייתה העונה ה-72 של התחרות המאורגנת על ידי ההתאחדות הצרפתית לכדורגל (**Ligue de Football Professionnel**, ובקיצור: **LFP).** העונה החלה ב-8 באוגוסט 2009 והסתיימה ב־15 במאי 2010.

מרסיי זכתה באליפות בפעם התשיעית בתולדותיה. בסיום העונה ירדו לליג 2 הקבוצות לה מאן, בולון וגרנובל.

שחקנה הסנגלי של מרסיי מאמאדו ניאנג זכה בתואר מלך השערים עם 18 כיבושים.

## קבוצות
בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת.

הקבוצות לאנס, מונפלייה ובולון הן הקבוצות שעלו מהליג 2 הליגה הצרפתית השנייה בכדורגל, כשהחליפו את הקבוצות קן, נאנט ולה האבר שירדו לליגת המשנה בסיום עונת 2008/2009.

## טבלת הליגה

## סטטיסטיקות
### מלכי השערים

## קישורים חיצוניים

*  

## הערות שוליים

קטגוריה:עונות בליג 1
קטגוריה:2009 בצרפת
קטגוריה:2010 בצרפת
קטגוריה:תחרויות כדורגל ב-2009
קטגוריה:תחרויות כדורגל ב-2010
1956 בספרות

בערך זה מצוינים אירועים בולטים שהתרחשו במהלך שנת 1956 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* אייזק אסימוב – השמש העירומה
* ג'יימס בולדווין – החדר של ג'ובאני
* סול בלו – תפוס את היום
* אלבר קאמי – הנפילה
* פיליפ ק. דיק – The Minority Report
* איאן פלמינג – יהלומים לנצח
* רומן גארי – שורשי השמים
* גרייס מטאליוס – פייטון פלייס

### ספרי ילדים ונוער
* ק.ס. לואיס – הקרב האחרון (הספר האחרון בסדרת ספרי הפנטזיה "דברי ימי נרניה")
* אלף פרויסן – גברת פלפלת (הספר הראשון בסדרת ספרי גברת פלפלת)
* דודי סמית – 101 דלמטים

### מחזות
* פרידריך דירנמאט – ביקור הגברת הזקנה
* יוג'ין או'ניל – מסע ארוך אל תוך הלילה

### ספרי עיון
* ג'רלד דארל – משפחתי וחיות אחרות

## נולדו
* 10 בינואר – אנטוניו מוניוס מולינה, סופר ספרדי
* 26 בפברואר – מישל וולבק, סופר, איש קולנוע ומשורר צרפתי.
* 12 במרץ – רות אוזקי, סופרת וקולנוענית קנדית-אמריקנית
* 20 במאי – בוריס אקונין, סופר ומסאי רוסי
* 20 במאי – אינגוור אמביורנסן, סופר נורווגי
* 9 ביוני – פטרישה קורנוול, סופרת ספרי מתח אמריקאית
* 11 ביולי – אמיטאב גוש, סופר הודי
* 16 באוקטובר – מג רוסוף, סופרת ילדים אמריקאית-בריטית

## נפטרו
* 29 בינואר – ה. ל. מנקן, עיתונאי, סופר ולשונאי אמריקאי (נולד ב-1880)
* 31 בינואר – אלן אלכסנדר מילן, סופר, מחזאי ומשורר בריטי, מחבר ספר הילדים הנודע פו הדב (נולד ב-1882)
* 22 במאי – יון קלוגרו, סופר, מחזאי ופובליציסט יהודי-רומני (נולד ב-1902)
* 7 ביוני – ז'יליין בנדה, פילוסוף וסופר צרפתי (נולד ב-1867)
* 7 ביולי – גוטפריד בן, משורר אקספרסיוניסטי, סופר, מסאי ורופא גרמני (נולד ב-1886)
* 14 באוגוסט – ברטולט ברכט, מחזאי גרמני (נולד ב-1898)
* 6 בספטמבר – מייקל ונטריס, בלשן אוטודידקט ואדריכל בריטי (נולד ב-1922)
* 6 בספטמבר – אברהם לייב זיסו, סופר, עורך, מוציא לאור, פובליציסט, איש עסקים ומנהיג פוליטי יהודי-רומני (נולד ב-1888)
* 12 בספטמבר – הנס קרוסה, סופר ומשורר גרמני (נולד ב-1878)
* 25 בדצמבר – רוברט ואלזר, סופר ומשורר שווייצרי (נולד ב-1878)

## פרסים
* פרס נובל לספרות: חואן רמון חימנס

## קישורים חיצוניים

*
קטגוריה:שנים בספרות - המאה ה-20
קטגוריה:1956
ברמינגהאם ליידיווד (מחוז בחירה לפרלמנט הבריטי)

**ברמינגהאם ליידיווד** (באנגלית: **Birmingham Ladywood**) הוא מחוז בחירה לבית הנבחרים הבריטי מאז 1918.

חברת הפרלמנט הנוכחית מטעם המחוז היא שבאנה מחמוד ממפלגת הלייבור מאז 2010, המשמשת גם כלורד צ'נסלור בממשלתו של קיר סטארמר.

## גבולות
גבולות המחוז השתנו במרוצת השנים. מאז 2024 נמצאים במחוז מחלקות העיר ברמינגהאם של , , ניוטאון  ועוד.

## היסטוריה
אזור הבחירה היה בתחילה מקום מושב בטוח של מפלגת הלייבור מאז מלחמת העולם השנייה, למעט ב-1969, עת זכה  מטעם המפלגה הליברלית בבחירות במחוז. ב-1970 שוב זכתה מועמדת מטעם הלייבור, .

חבר הפרלמנט הראשון מטעם המחוז היה נוויל צ'מברלין, לימים ראש ממשלת הממלכה המאוחדת, שעבר לייצג את מחוז  בשנת 1929. חברת הפרלמנט הנוכחית מטעם המחוז היא שבאנה מחמוד ממפלגת הלייבור מאז 2010, המשמשת גם כלורד צ'נסלור בממשלתו של קיר סטארמר.

## חברי פרלמנט מטעם המחוז

## הערות שוליים

קטגוריה:ברמינגהאם
קטגוריה:מחוזות בחירה לפרלמנט של הממלכה המאוחדת
הפירמידה של נפריר כא רע

**הפירמידה של נפריר כא רע** (במצרית: Bꜣ Nfr-ỉr-kꜣ-rꜥ "הבה של נפריר כא רע") נבנתה עבור שליט השושלת החמישית נפריר כא רע קאקאי במאה ה-25 לפנה"ס. היא הייתה המבנה הגבוה ביותר באתר הגבוה ביותר בנקרופוליס אבו סיר, שנמצא בין רמת גיזה  לסאקרה, ועדיין מתנשאת מעל הנקרופוליס. הפירמידה משמעותית גם משום שחפירתה הביאה לגילוי פפירוסי אבו סיר .

השושלת החמישית סימנה את סוף בניית הפירמידות הגדולות במהלך תקופת הממלכה הקדומה. הפירמידות של תקופה זו היו קטנות יותר והפכו לסטנדרטיות יותר, אם כי גם עיטורי תבליט מורכבים התרבו. הפירמידה של נפריר כא רע חרגה מהמקובל שכן היא נבנתה במקור כפירמידת מדרגות : עיצוב שהפך למיושן לאחר תקופת השושלת השלישית (המאה ה-26 או ה-27 לפנה"ס). הפירמידה הייתה עטופה בפירמידת מדרגות שנייה עם שינויים שנועדו להמיר אותה ל"פירמידה אמיתית". עם זאת, מותו של השליט הותיר את סיום העבודה ליורשיו. שאר העבודות הושלמו בחופזה, תוך שימוש בחומרי בנייה זולים יותר.

בשל הנסיבות, לא היו באנדרטה של נפריר כא רע מספר אלמנטים בסיסיים של מתחמי פירמידה: מקדש עמק, מסלול מעבר ופירמידת פולחן. במקום זאת, אלה הוחלפו ביישוב קטן של בתי לבנים מדרום לאנדרטה שממנו יכלו כוהני הפולחן  לנהל את פעילותם היומיומית, במקום עיירת הפירמידה הרגילה ליד מקדש העמק. גילוי פפירוס אבו סיר בשנות התשעים של המאה ה-19 נבע מכך. בדרך כלל, ארכיון הפפירוסים היה מוחזק בעיירת הפירמידה שבה השמדתם הייתה מובטחת. הפירמידה הפכה לחלק מבית קברות משפחתי גדול יותר. האנדרטאות לבת זוגו של נפריר כא רע, חנטקאוס השנייה ; ובניו, נפרף רע ונ-אוסר, נמצאים בסביבה. למרות שבנייתם החלה תחת שליטים שונים, כל ארבעת המונומנטים הללו הושלמו בתקופת שלטונו של נ-אוסר.

## קישורים חיצוניים

## ביאורים

## מראי מקום

* Allen, James; Allen, Susan; Anderson, Julie; et al. (1999). Egyptian Art in the Age of the Pyramids. New York: The Metropolitan Museum of Art. . OCLC 41431623.
* Altenmüller, Hartwig (2001). "Old Kingdom: Fifth Dynasty". In Redford, Donald B. (ed.). The Oxford Encyclopedia of Ancient Egypt, Volume 2. Oxford: Oxford University Press. pp. 597–601. .
* Arnold, Dieter (2003). The Encyclopaedia of Ancient Egyptian Architecture. London: I.B Tauris & Co Ltd. .
* Clayton, Peter A. (1994). Chronicle of the Pharaohs. London: Thames & Hudson. .
* Dodson, Aidan; Hilton, Dyan (2004). The Complete Royal Families of Ancient Egypt. London: Thames & Hudson. .
* Grimal, Nicolas (1992). A History of Ancient Egypt. Translated by Ian Shaw. Oxford: Blackwell publishing. .
* Lehner, Mark (2008). The Complete Pyramids. New York: Thames & Hudson. .
* Shaw, Ian, ed. (2003). The Oxford History of Ancient Egypt. Oxford: Oxford University Press. .
* Verner, Miroslav (2001c). "Old Kingdom". In Redford, Donald B. (ed.). The Oxford Encyclopedia of Ancient Egypt, Volume 2. Oxford: Oxford University Press. pp. 585–591. .
* Verner, Miroslav (2001d). "Pyramid". In Redford, Donald B. (ed.). The Oxford Encyclopedia of Ancient Egypt, Volume 3. Oxford: Oxford University Press. pp. 87–95. .
* Verner, Miroslav (2001e). The Pyramids: The Mystery, Culture and Science of Egypt's Great Monuments. New York: Grove Press. .


## הערות שוליים

נפריר כא רע
קטגוריה:מצרים: אתרים ארכאולוגיים
פירמידה של נפריר כא רע
קטגוריה:מצרים: פירמידות
משה פרנקל

**משה פרנקל** (נולד ב-13 בינואר 1896 – פברואר 1966) היה ממייסדי מגן דוד אדום, ממארגני שכונת נווה שאנן בתל אביב וראש אגף המיסים בעיריית תל אביב בתחילת המאה ה-20. בהמשך חייו כיהן כגזבר הראשי של מגן דוד אדום.

## ביוגרפיה
משה פרנקל נולד באודסה, האימפריה הרוסית (כיום אוקראינה), ליוסף-צבי ויוכבד בת רפאל כשר, נצר לרבי לוי יצחק מברדיצ'ב.

כאשר הגיעו לאודסה פליטים יהודים מארץ ישראל, בפרט מצפת, במלחמת העולם הראשונה, היה פרנקל מראשי הארגון המקומי שסייע לפליטים יהודים. פרנקל יחד עם חבריו ארגנו את הפלגת השיבה של הפליטים לארץ ישראל. הוא ועוד כמה מאות יהודים מקומיים הצטרפו לפליטים במסע שלהם חזרה ארצה ב-רוסלאן ("המייפלאואר הציונית") ב-1919.

בשנת 1921 נשא לאישה את אסתר פרמן.

בשנת 1922 היה ממייסדי שכונת נווה שאנן בתל אביב.

בשנת 1926 היה ראש אגף המס של תל אביב. בתקופתו בתל אביב הקים שני בתי כנסת.

בשנת 1930 היה יד ימינו של משולם ליבונטין בהקמת מגן דוד אדום. פרנקל המשיך והקים את הסניף הראשון של מגן דוד אדום. בהמשך שימש כמנהל החשבונות הראשי של מגן דוד אדום.

במלחמת העולם השנייה היה פרנקל מנהל בארגון ההגנה הפסיבית של תל אביב.

פרנקל הוא אחיו הבכור של הצייר האקספרסיוניסט יצחק פרנקל שעלה יחד איתו, ואביהם של ורדה זקהיים ועדינה שלאין וסבה של אסתי זקהיים.

## קישורים חיצוניים
* 
* 

## הערות שוליים

קטגוריה:אודסה: אישים
קטגוריה:ישראלים ילידי האימפריה הרוסית
קטגוריה:ישראלים ילידי אוקראינה
קטגוריה:אנשי העלייה השלישית
קטגוריה:עולי האונייה רוסלאן
קטגוריה:תל אביב-יפו: אישים
קטגוריה:אנשי מגן דוד אדום
קטגוריה:עובדי עיריית תל אביב-יפו
קטגוריה:ישראלים שנולדו ב-1896
קטגוריה:ישראלים שנפטרו ב-1966
יובל רפאל

**יוּבַל רְפָאֵל** (נולדה ב-5 בנובמבר 2000) היא זמרת-יוצרת ופזמונאיית ישראלית. זוכת העונה ה-11 של התוכנית "הכוכב הבא" ונציגת  באירוויזיון 2025, שהתקיים בבזל שבשווייץ, עם השיר "New Day Will Rise" שהגיע למקום השני בתחרות.

## ביוגרפיה
רפאל נולדה בתל אביב וגדלה והתחנכה במושב פדיה. היא בתם של ליאת וצביקה רפאל, ודודתה היא אשת העסקים רונית רפאל. בגיל שש עברה להתגורר עם הוריה בז'נבה שבשווייץ למשך כשלוש שנים, שאחריהן עברו להתגורר ברעננה. בנעוריה למדה במגמת תיאטרון וערבית, ולאחר מכן שירתה בצה"ל בחיל המשטרה הצבאית כלוחמת מעברים באזור ירושלים.

ב-12 בפברואר 2017 הועלה לאתר יוטיוב ביצוע קאבר של רפאל לשיר "Hurt" של הזמרת האמריקאית כריסטינה אגילרה, שהיה לאזכור המוזיקה הידוע היחיד שלה טרם השתתפותה בתוכנית "הכוכב הבא".

### הטבח בפסטיבל נובה

ב-7 באוקטובר 2023 נמנתה רפאל, יחד עם אחדות מחברותיה, עם החוגגים ב"פסטיבל נובה". היא שרדה את הטבח שאירע במיגונית המוות ליד קיבוץ בארי, תוך שהיא מסתתרת ושוכבת מתחת לגופות המתים ומעמידה פני מתה במשך שעות ארוכות, גם לאחר שספגה רסיסים. בנאומה בפני ועדת האו"ם לזכויות אדם במרץ 2024 סיפרה על הזוועות שראתה בטבח.

### ייצוג ישראל באירוויזיון

ממוזער|יובל רפאל באירוויזיון
ב-19 בנובמבר 2024 שודר מבחן הבד שלה לתוכנית "הכוכב הבא לאירוויזיון 2025". היא ביצעה את "Anyone" של דמי לובאטו, ועברה לשלב הבא עם ציון של 98%. היא צלחה את שלב סגירת הנבחרת, שעלה לאוויר ב-31 בדצמבר, אולם הביצוע שלה לא שודר מתוך רצונה של "קשת 12" לצמצם את זמני השידור של התוכנית. לאורך התחרות ביצעה מספר שירים, דוגמת "ציפור מדבר" ו-"Mon amour". בשלב חצי הגמר הראשון העפילה רפאל לגמר התוכנית כשביצעה את "Warrior" של דמי לובאטו.

שלב הגמר שודר ב-22 בינואר 2025. בחלקו הראשון ביצעה את "Dancing Queen" של להקת אבבא, ואחר כך עלתה עם "Writing's on the Wall" של סם סמית'. היא דורגה במקום הראשון, ונבחרה לייצג את  באירוויזיון 2025, שהתקיים בבזל שבשווייץ.

ב-9 במרץ 2025 שודר בכאן 11 הסרט התיעודי "ניצחת איתי הכל", שמלווה את רפאל ממיגונית המוות בבארי אל בימת האירוויזיון. בתום השידור פורסם הסינגל New Day Will Rise, שאותו הקליטה רפאל ואשר ייצג את ישראל באירוויזיון 2025.

בחצי הגמר השני של האירוויזיון, שנערך ב-15 במאי, העפילה רפאל לגמר. בגמר האירוויזיון 2025 סיימה במקום השני עם 357 נקודות, וזכתה למרב הנקודות בהצבעת הצופים עם 297 נקודות.

### לאחר האירוויזיון
ב-19 באוקטובר 2025 הוציאה רפאל מיני אלבום בכורה בשם, *[[22:22]]*, המכיל שלושה שירים.

לקראת אירוויזיון 2026 כתבה רפאל, יחד עם  נדב אהרוני וצליל קליפי, את השיר "Michelle", שנבחר בוועדה פנימית של כאן 11 לייצג את ישראל בתחרות. השיר, בביצועו של נועם בתן, נחשף ב-5 במרץ 2026.

## חיים אישיים
מפברואר 2025 נמצאת רפאל בזוגיות עם הזמר עידו מלכה, אותו הכירה בתוכנית הריאליטי "הכוכב הבא לאירוויזיון". השניים הכריזו על זוגיותם במרץ, כחודש לאחר סיום העונה.

## דיסקוגרפיה
### מיני-אלבומים
* 2025: *[[22:22]]*

### סינגלים
* 2025: "New Day Will Rise"

## קישורים חיצוניים

* 
* עדותה של יובל רפאל במיזם התיעוד של מכון ירושלים לצדק
* 
* 
* 
* 
* 
* 
* 

## הערות שוליים

קטגוריה:זמרות ישראליות
קטגוריה:זמרות השרות בעברית
קטגוריה:זמרות-יוצרות ישראליות
קטגוריה:זמרות פופ ישראליות
קטגוריה:זמרים ישראלים
קטגוריה:משתתפי אירוויזיון 2025
קטגוריה:זוכי הכוכב הבא
קטגוריה:מתמודדות הכוכב הבא
קטגוריה:נציגי ישראל באירוויזיון
קטגוריה:פדיה: אישים
קטגוריה:רעננה: אישים
קטגוריה:ניצולי טבח שבעה באוקטובר
קטגוריה:הטבח בפסטיבל נובה
קטגוריה:ישראליות שנולדו ב-2000
ארק הרש

**ארק הרש** (במקור **הרשליקוביץ**'; באנגלית: **Arek Hersh**; ב-13 בינואר 1928) הוא ניצול השואה פולני בריטי, ומ־2008 חבר בMBE.

## ביוגרפיה
הרשליקוביץ' נולד בשייראדז, פולין ב-13 בספטמבר 1928. הוא היה בנם של רצען שעבד עבור הצבא הפולני ועקרת בית. בגיל אחת-עשרה, בעקבות פלישת גרמניה הנאצית לפולין, הוא נלקח למחנה ריכוז. המחנה הכיל 2,500 גברים. שמונה-עשר חודשים מאוחר יותר רק אחד-עשר נותרו בחיים. הרש הועבר בין מספר מחנות לפני שנלקח לאושוויץ. הרש הסיק שאלה שהוצבו בקבוצה עם אנשים חולים, צעירים או זקנים נחשבו בעיני הנאצים כחסרי תועלת ויומתו. כתוצאה מכך, בעוד שיהודים עמדו בשני טורים של אנשים כשירים יותר וחלשים יותר לפני הכניסה למחנה, הרש עבר לטור האסירים הכשירים במהלך מהומה בסוף השורה (קציני אס.אס ניסו לקחת ילד מאמו), ובכך הציל את חייו.

כאשר המלחמה התקרבה לסיומה וגרמניה הייתה מוקפת בבעלות הברית, הרש ויהודים אחרים באושוויץ הועברו ברחבי המדינה. הוא שוחרר לבסוף בטרזיינשטט (טרזין, צ'כוסלובקיה) ב-8 במאי 1945 על ידי הצבא הסובייטי. בעירו היו 5,000 יהודים בתחילת המלחמה, אך רק 40 מהם שרדו.

בלילה שלפני שחרורו, הרש וכמה ניצולים אחרים מצאו מחסן גרמני לא שמור, ממנו לקחו כמה אוכל שרצו; הם אכלו כל כך הרבה עד שבטנם כאבה בשל הצריכה הפתאומית של מזונות עשירים בשומן שהם חסרו במשך זמן רב. עבור הרש, זה היה טעם השוקולד הראשון שלו מזה חמש שנים. החיילים הסובייטים נתנו לכל היהודים ששרדו לעשות מה שהם רוצים עם החיילים הגרמנים; ארק לקח את האוכל של הקפטן כדי להראות לו איך זה מרגיש להיות רעב.

הרש נכלל בקבוצה של 300 ילדים ניצולי שואה שלאחר שחרורם הובאו לאזור האגמים באנגליה כחלק מתוכנית שיקום. מסעם מתועד בסרט הבי.בי.סי "ילדי וינדרמיר". הם קיבלו רק שבע שעות של שיעורי אנגלית והיו צריכים ללמוד את השאר בעצמם.

הרש איבד 81 בני משפחה מהמשפחה הקרובה שלו בשואה. רק אחת מאחיותיו שרדה.

## לאחר מלחמת העולם השנייה
ב-1948, הרש התנדב להילחם בצה"ל "כדי לתרום למלחמת העצמאות".

## חיים אישיים
הרש פגש את אשתו ג'ין בריקוד בלידס בגיל 32. יש להם שלושה ילדים ומספר נכדים. הוא מתגורר כיום ליד לידס, אנגליה. ב-1995, כחלק מנאום הראשון שלו בו סיפר על מוראות השואה, הרש פרסם את ספרו "פרט בהיסטוריה". כל ההכנסות נתרמו למרכז השואה בית שלום, שם הוא לעיתים קרובות נותן הרצאות על חוויותיו.

## פרסים ואותות
הרש היה נושא הסרט התיעודי עטור הפרסים "ארק" (2005) שהופק על ידי חברת ההפקות "UNISON" ובוים על ידי טוני לויד.

ב-2009, הוענק לו MBE על שירות התנדבותי לחינוך השואה.

ב-2017 הוא הונצח בפסל על ידי פרנסס סגלמן עבור משרד התרבות היהודית בלידס.

ב-2019 ארק היה אחד מהנושאים בדרמת הבי.בי.סי "ילדי וינדרמיר" המספרת את סיפורם של הילדים ששרדו את השואה עם הגעתם לאחוזת קלגארת' ליד אגם וינדרמיר ב-1945.

## קישורים חיצוניים

## הערות שוליים

קטגוריה:יהודים פולנים
קטגוריה:ניצולי השואה: פולין
קטגוריה:בריטים שנולדו ב-1929
פוטין (סרט)

**פוטין** (בפולנית: **Putin**) הוא סרט ביוגרפי פולני בשפה האנגלית בבימויו של פטריק וגה. הסרט יצא לאקרנים ב-10 בינואר 2025.
## תקציר העלילה
הסרט, אשר עוסק בחייו של ולדימיר פוטין, מתמקד באבני דרך מרכזיות בחייו של פוטין כולל ילדותו בלנינגרד (סנקט פטרבורג של ימינו) בברית המועצות שלאחר מלחמת העולם השנייה, גיוסו והקריירה שלו בק.ג.ב. במהלך המלחמה הקרה, ותקופת כהונתו כנשיא רוסיה.

## צוות השחקנים
* סלאומיר סובאלה בתפקיד ולדימיר פוטין
* קלינה ויסוקה בתפקיד טניה
* תומאס קרצ'מן
* תומאש דדק
* יוסטינה קרלובסקה
* מקסימיליאן ז'ילינסקי

## הפקה
הסרט הופק על ידי חברת ההפקה וההפצה העצמאית XYZEl. הסרט צולם במדינות רוסיה, אוקראינה, ישראל, סוריה, ירדן ופולין.

### שימוש בבינה מלאכותית
מאפיין בולט בסרט הוא השימוש פורץ הדרך של הסרט בטכנולוגיית הבינה המלאכותית על מנת לשנות באופן דיגיטלי את מראה הפנים של השחקן הראשי סלאומיר שובלה, כך שיראה כמעט זהה לוולדימיר פוטין.

הטכנולוגיה פותחה במיוחד עבור הסרט על ידי האולפן הפולני AIO.

זו הפעם הראשונה בתולדות הקולנוע בה נעשה שימוש בטכנולוגיית בינה מלאכותית על מנת לשנות באופן דיגיטלי את מראה הפנים של השחקן הראשי בסרט קולנוע.

## הפצה
הסרט הוצג בפסטיבל קאן והוא מתוכנן להיות מוצג בקרוב ל-50 מדינות.

## קישורים חיצוניים

* 

## הערות שוליים

קטגוריה:סרטים שצולמו ברוסיה
קטגוריה:סרטים וסדרות טלוויזיה בין-לאומיים שצולמו בישראל
קטגוריה:סרטי 2025
נפרף רע

**נפרף רע איסי** (ביוונית עתיקה: **Χέρης**; סביבות 2480–2458 לפנה"ס) היה השליט הרביעי של השושלת החמישית מתקופת הממלכה הקדומה של מצרים העתיקה. ככל הנראה הוא היה בנם הבכור של נפריר כא רע קאקאי וחנטקאוס השנייה. הוא היה ידוע בתור רע-נפר ב' (Ranefer B) לפני שעלה לכס המלכות.

נפרף רע החל בבניית פירמידה לעצמו בנקרופוליס המלכותי של אבו סיר בשם "הבה של נפרף רע היא אלוהית" (Netjeribau Raneferef). הפירמידה מעולם לא הושלמה, ויש בה כתובת בנאים שמראה כי העבודות על מבנה האבן ננטשו במהלך שנת מלכותו השנייה של השליט או מעט אחריה. יחד עם דלילות העדויות במקביל לתקופת שלטונו, הדבר נתפס על ידי אגיפטולוגים כראיה לכך שנפרף רע מת במפתיע לאחר שנתיים עד שלוש על כס המלכות. נפרף רע בכל זאת נקבר בפירמידה שלו, שהושלמה בחופזה בצורת מסטבה על ידי יורשו השני וככל הנראה אחיו הצעיר, נ-אוסר. חלקים מהמומיה שלו נחשפו שם, מה שמראה כי הוא מת בתחילת שנות העשרים לחייו.

מעט ידוע על פעילותו של נפרף רע מעבר להנחת היסודות לפירמידה שלו ולניסיון לסיים את זו של אביו. טקסט בודד מראה שנפרף רע תכנן או רק התחיל לבנות מקדש שמש בשם "מקום המנחה של רע" (Hetepre) או "רע מרוצה", שאולי מעולם לא תפקד ככזה בהתחשב בקוצר שלטונו. לאחר מותו, ייתכן כי ירש את מקומו של נפרף רע, שלט בן חלוף ופחות ידוע, שפסס כא רע, שיחסיו עם נפרף רע נותרו לא ודאיים וחלוקים מאוד.

## ראו גם
* פסלון נפרף רע

## הערות שוליים

## ביבליוגרפיה

* Strouhal, Eugen; Vyhnánek, Luboš (2000). "The remains of king Neferefra found in his pyramid at Abusir". In Bárta, Miroslav; Krejčí, Jaromír (eds.). Abusir and Saqqara in the Year 2000. Prag: Academy of Sciences of the Czech Republic – Oriental Institute. pp. 551–560. .


## קישורים חיצוניים

* 

קטגוריה:פרעוני השושלת ה-5
קטגוריה:אישים שחיו באלף ה-3 לפנה"ס
כור מודולרי קטן

[ממוזער| איור של כור גרעיני מודולרי קטן (SMR) בקירור ב[מים קלים]]
**כור מודולרי קטן** (**SMR**) הוא סוג של כור ביקוע גרעיני בהספק של עד 300 מגה-וואט.

הכור מיוצר ומשונע כיחידה מודולרית. קיימות כמה שיטות שונות לבניית כורים מודולרים קטנים: הנפוץ ביותר הוא כור מים בלחץ (Pressurized Water Reactor – PWR). שיטות נוספות שהוצעו לכורי SMR כוללות: כורים מהדור הרביעי, כורי נייטרונים תרמיים, כורי נייטרונים מהירים, כורי מלח מותך ודגמים מקוררים בגז.

הכורים המודולרים הראשונים יוצרו בשנות ה-50 של המאה ה-20 בעיקר לצרכים צבאיים כגון הנעת צוללות וספינות טילים בליסטיים (נושאות מטוסים ושוברות קרח). במאה ה-21, עם צמיחת מרכזי נתונים והביקוש הגובר לאנרגיה החלו חברות מסחריות גדולות, כגון גוגל ואמזון להתעניין בפתרון זה כאמצעי לייצור חשמל עצמאי, במקום להסתמך על רשת החשמל הארצית.

היתרונות של כורים מודולרים קטנים על כורים גדולים הם:
*קלות ההתקנה: הכורים נבנים מראש במפעלים ייעודיים מה שמאפשר שינוע לאזורים מרוחקים ללא צורך בתשתיות בנייה מורכבות.
*הפחתת עלויות: הייצור הסדרתי במפעל והובלת הכור לאתר ההתקנה מצמצמים את העלויות והזמן הנדרש להקמה וכן את כוח האדם הנדרש להפעלה.
*שיפור בבטיחות: העיצובים המודולריים מאפשרים שילוב שוטף של מערכות בטיחות מתקדמות והפחתת הסיכון לתקלות חמורות.

## קישורים חיצוניים

## הערות שוליים

קטגוריה:כורים גרעיניים
צ'יילד (זמר)

**צ'יילד** (מעוצב כ- **CHAiLD**; נולד ב-30 בספטמבר 1998) הוא זמר לוקסמבורגי. הוא נולד ופעל על 2019 בשם אנדריאנו לופס דה סילבה.

## ביוגרפיה
דה סילבה נולדה למשפחה ממוצא איטלקי-פורטוגזי. בגיל 6 החל לנגן על פסנתר. את בית הספר התיכון סיים ב-2017. לאחר מכן למד בקולג' לאמנויות הבמה בליברפול.

את קריירת המוזיקה שלו החל בשם "אנדריאן". בשנת 2017 הגיע למקום השני בתחרות "רוק דה סאות'". בקיץ 2018 זכה בשני פרסים בפסטיבל "סקרימינג פילדס". בשנת 2019 הוציא את "Discontinuous" בהשתתפות טום גאטי. לשיר הופק וידאו קליפ רשמי שפורסם בערוץ היוטיוב של הזמר.

זמן קצר לאחר מכן אימץ את שם הבמה "צ'יילד". הוא פרסם את הסינגל "Sick Water" עם הראפר מאז. השניים למדו יחד בתיכון, וכתבו בעבר את "Black Wolf", אותו שרו בטקס הסיום של בית ספרם, אך הוא מעולם לא יצא לאור. צ'יילד כתב את "Sick Water" במהלך תקופת לימודיו בקולג'. בראיון סיפר כי ההשראה לשיר שאובה מהתקופה בה כעס על החברה לאחר שיצא מהארון כהומוסקסואל. ב-2019 היה מופע החימום של דין לואיס ומחמוד.

בשנת 2022 החל צ'יילד לפתח עוד יותר את תדמיתו כאמן להט"בי, ויצא מהארון פעם נוספת כקוויר. השיר "Italo Daddy" מספר על שני נערים קווירים שגדלו בסביבה דתית. ב-15 באפריל 2023 הוציא לאור את המיני-אלבום הראשון שלו, *Urgent Care*. ב-3 בנובמבר פרסם את "Hold On", שירו לתחרות הקדם של  לאירוויזיון 2024. הוא הגיע למקום האחרון באירוע הגמר.

## קישורים חיצוניים

## הערות שוליים

קטגוריה:זמרים לוקסמבורגים
קטגוריה:זמרים השרים בצרפתית
קטגוריה:ילידי 1998
עונת 2007/2008 בליג 1

**עונת 2007/2008 בליג 1** (בצרפתית: **Ligue 1**, או בשמה המלא: **Championnat de France de football**) הייתה העונה ה-70 של התחרות המאורגנת על ידי ההתאחדות הצרפתית לכדורגל (**Ligue de Football Professionnel**, ובקיצור: **LFP).** העונה החלה ב-4 באוגוסט 2007 והסתיימה ב־17 במאי 2008.

ליון זכתה באליפות בפעם השביעית בתולדותיה ובפעם השביעית ברציפות. בסיום העונה ירדו לליג 2 הקבוצות לאנס, שטרסבורג ומץ.

שחקנה הצרפתי של ליון כרים בנזמה זכה בתואר מלך השערים עם 20 כיבושים.

## קבוצות
בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת.

הקבוצות מץ, קן ושטרסבורג הן הקבוצות שעלו מהליג 2 הליגה הצרפתית השנייה בכדורגל, כשהחליפו את הקבוצות טרואה, סדאן ונאנט שירדו לליגת המשנה בסיום עונת 2006/2007.

## טבלת הליגה

## סטטיסטיקות
### מלכי השערים

## קישורים חיצוניים

*  

## הערות שוליים

קטגוריה:עונות בליג 1
קטגוריה:2007 בצרפת
קטגוריה:2008 בצרפת
קטגוריה:תחרויות כדורגל ב-2007
קטגוריה:תחרויות כדורגל ב-2008
בית הכנסת במורסקה סובוטה

**בית הכנסת במורסקה סובוטה** (בסלובנית: **Sinagoga Murska Sobota**) היה בית כנסת אשר פעל בעיר מורסקה סובוטה בסלובניה בין השנים 1910–1944. ב-1954 נהרס המבנה על ידי שלטונות יוגוסלביה.

## היסטוריה

נוכחות יהודים ביישוב מתועדת החל מראשית המאה ה-18. קהילה יהודית אשכנזית נוסדה בעיר בראשית המאה ה-19. ב-1822 התגוררו במקום 13 יהודים. לפי הרישום בפנקסי הקהילות, ככל הנראה הגיעו ראשוני הקהילה מהעיירה שטאדטשליינינג אשר בבורגנלנד. בהמשך, הוקם בית עלמין לקהילה.

בני הקהילה השתייכו לזרם הנאולוגי, והיו ברובם סוחרים, סיטונאים, ואומנים. ב-1910 מנתה הקהילה 234 נפשות וב-1921 מנתה הקהילה 175 נפשות. באזור העיר התגוררו 84 יהודים ב-35 כפרים והם נסמכו הלכתית על קהילת מורסקה סובוטה. בפרוץ מלחמת העולם השנייה מנתה הקהילה 169 נפשות. לאחר כיבוש יוגוסלביה על ידי גרמניה הנאצית, סופח האזור להונגריה. באפריל 1944 רוכזו 169 מבני קהילת מורסקה סובוטה והכפרים הסמוכים בבית הכנסת, משם גורשו לעיירה צָ'אקוֹבֶץ שבאזור קרואטיה המודרנית, ומשם לגטו בעיר נג'קניז'ה. במאי גורשו בני הקהילה מנג'קניז'ה למחנה ההשמדה אושוויץ. 41 מיהודי מורסקה סובוטה ניצלו מהשואה. בהמשך, עלו 29 מהם למדינת ישראל.

בשלהי שנות ה-80 נהרס בית העלמין של הקהילה. מספר מצבות מבית העלמין שימשו להקמת גלעד זיכרון לבני הקהילה היהודית בשטח בית העלמין העירוני. ב-2010 נחנך בתחנת הרכבת שבעיר גלעד הנצחה לזכר הקהילה. ב-1983 התגוררו בעיר 13 יהודים שהשתייכו הלכתית לקהילת ליובליאנה.

## המבנה
בית הכנסת הראשון התקיים בחדר שנשכר בבית מגורים אשר נהרס בשלהי המאה ה-19. באתר בו שכן הוקם בניין בו שוכנת במאה ה-21 הספרייה העירונית. ב-1853 הוקם בית הכנסת השני לקהילה ברחוב לנדאווסקה 10 שבעיר. המבנה היה קטן יחסית, שטחו עמד על 96 מטר רבוע והוא מנה 80 מושבים. עם השנים גדלה הקהילה ובית הכנסת היה צר מלהכיל את קהל המתפללים. בנוסף, המבנה היה רעוע ותחזוקתו לקויה. ב-1905 נסגר בית הכנסת והמבנה נהרס. במקומו תוכנן בית הכנסת החדש. בית הכנסת החדש תוכנן על ידי האדריכל ליפוט באומהורן בסגנון אדריכלי מודרני. לצד בית הכנסת נבנה המרכז הקהילתי במבנה דו-קומתי ובו משרדי הקהילה, דירות הרב, החזן והשוחט, ומבנה נוסף בו שכן מקווה טהרה.

עלות הקמת בית הכנסת עמדה על 60 אלף כתרים אוסטריים, בנייתו החלה במאי 1907 והסתיימה באוגוסט 1908. המבנה בן שתי הקומות נבנה מלבנים, היה מלבני, שכן במנח מזרח-מערב, ושטחו היה 325 מטרים רבועים. מסגרת החלונות גולפו מעץ והחלונות מזכוכית. המבנה היה מוגבה מהקרקע בכחצי מטר, היו לו שלוש דלתות כניסה אליהן הוביל גרם מדרגות. כל אחת מחזיתות הבניין עוטרה ברוזטה, כאשר החזית המזרחית עוטרה גם במגן דוד. בקומה השנייה שכנה עזרת הנשים.

במהלך מלחמת העולם השנייה, לאחר כיבוש יוגוסלביה חולל בית הכנסת. תכולתו נשדדה ופנים המבנה נהרס. לקראת סיום המלחמה הפך הצבא האדום את המבנה לאורוות סוסים ושכן בו 60 סוסים. קהילת מורסקה סובטה חרבה בשואה ולא שוקמה. ב-1949 נמכר המבנה לרשות המקומית, וב-1954 נהרס המבנה ותחתיו נבנו מבני מגורים, ללא אזכור להיסטוריה של האתר. ב-2014 הוקם במקום גלעד לזכר הקהילה היהודית ולצידו לוחית זיכרון ועליה מגן דוד וכיתוב: "כאן שכן בית הכנסת 1908–1954".

## קישורים חיצוניים

* בית הכנסת במורסקה סובוטה, באתר המרכז לאמנות יהודית
* למורסקה סובוטה היה בעבר בית כנסת, ויהודיה היו סיטונאים מובילים, באתר sobotainfo.com,  28 בינואר 2017, אוחזר ב-18 בינואר 2025 

## הערות שוליים

מורסקה סובוטה
קטגוריה:בתי כנסת שנחרבו
שדרות בגשם

"**שדרות בגשם**" הוא סינגל שהוקלט על ידי הזמר הישראלי יזהר כהן. את השיר הוציאה במאי 1977 לאור חברת התקליטים CBS ישראל כסינגל שלא מתוך אלבום אולפן.

## על השיר
"שדרות בגשם" נכתב על ידי נתן אלתרמן, והולחן והופק על ידי נחום היימן. השיר הוא חלק מיצירתו העירונית של אלתרמן ומתאר טיול חורפי ברחובות העיר לאחר הגשם. הוא משלב בין התבוננות חיצונית בנופים העירוניים לבין תחושות פנימיות של הדובר, המהלך עם בתו הצוחקת ברחובות המסורקים באור ובגשם.

אלתרמן מפנה את מבטו למרכיבים שונים של העיר – זגוגיות, ברזל ואבן – ומתאר אותם כעדים אילמים של חיי העיר והאנשים החיים בה. לצד ההתבוננות החיצונית, השיר עוסק גם ברגש האישי של הדובר, המדגיש את יופיו של הרגע הפשוט שבו הוא חולק את המראות והתחושות עם בתו.

באופן רחב יותר, השיר עוסק במערכת היחסים בין האדם לסביבתו העירונית ובין הדור המבוגר לדור הצעיר. הבת, בהיותה ילדה, מאפשרת לדובר לחוות את העיר מזווית חדשה ורעננה, כמו מתוך תמימות ילדותית.

השיר מתאפיין בשפה פיוטית עשירה ובשילוב של דימויים המערבים בין הנוף העירוני לבין תחושות פנימיות. הוא מבטא את יכולתו של אלתרמן להפוך את המוכר – רחובות עיר לאחר הגשם – לחוויה כמעט רוחנית של חידוש, התבוננות והשתקפות.

בשנת 1979 הקליטה הזמרת חוה אלברשטיין את גרסתה לשיר, שנכללה באלבומה ה-21 "אני הולכת אלי".

## הצלחה מסחרית
ב-30 במאי 1977 נכנס למצעד הפזמונים השבועי של רשת ג' במקום ה-25. ב-11 ביולי עלה למקום העשירי, ורשם את שיאו במצעד. לבסוף, ב-25 ביולי יצא מהדירוג השבועי לאחר שמונה שבועות צעידה רצופה. במצעד השבועי של גלי צה"ל הגיע השיר בשיאו למקום ה-15.

## מיקומי שיא

## קישורים חיצוניים
* 
* 

## הערות שוליים

קטגוריה:שירי יזהר כהן
קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירים שהולחנו על ידי נחום היימן
קטגוריה:שירים שהופקו על ידי נחום היימן
קטגוריה:שירים על גשם
קטגוריה:שירים על ערים
קטגוריה:סינגלים בהוצאת CBS ישראל
הסכם חמאס–ישראל

נחתמו מספר הסכמים בין מדינת ישראל לארגון הטרור חמאס לצורך שחרור חטופים תמורת אסירים ביטחוניים.
אני הולכת אלי (שיר)

"**אני הולכת אלי**" הוא סינגל שהקליטה הזמרת הישראלית חוה אלברשטיין. את השיר הוציאה באוקטובר 1980 לאור חברת התקליטים CBS ישראל, כסינגל מתוך אלבומה ה-21 של אלברשטיין, "אני הולכת אלי".

## על השיר
"אני הולכת אלי" נכתב על ידי לאה גולדברג ללחן והפקה מוזיקלית של נחום היימן. השיר מתאר התבוננות פנימית של הדוברת על הזמן שעבר ועל הדרך שעיצבה אותה. השנים הותירו חותם חיצוני של "חוטי כסף" על ראשה, אך גם ייפו אותה בחוכמה ובניסיון. היא משקפת את המסע שעברה, ומתארת אותו כמעייף אך מלא בזיכרונות ונופים שחרטו את זהותה. השיר מתייחס גם ליחסים מן העבר שבהם לא הובנה או לא נראתה כפי שרצתה, בעוד כעת היא מוצאת את דרכה לעצמה, משלימה עם מי שהיא באמת.

במרוצת השנים פרסמה סי היימן את גרסתה לשיר, שנכללה באלבום "שירים מבית אבא".

## הצלחה מסחרית
ב-29 באוקטובר 1980 נכנס למצעד הפזמונים השבועי של רשת ג'. ב-24 בדצמבר עלה למקום החמישי, ורשם את שיאו במצעד. לבסוף, ב-28 בינואר 1981 יצא מהדירוג השבועי לאחר 13 שבועות צעידה רצופה. במצעד השירים של גלי צה"ל הגיע בשיאו למקום ה-24.

## מיקומי שיא

## הערות שוליים

קטגוריה:שירי 1979
קטגוריה:סינגלים מ-1980
קטגוריה:שירי חוה אלברשטיין
קטגוריה:שירי סי היימן
קטגוריה:שירים בעברית
קטגוריה:שירים שנכתבו על ידי לאה גולדברג
קטגוריה:שירים שהולחנו על ידי נחום היימן
קטגוריה:שירים שהופקו על ידי נחום היימן
קטגוריה:סינגלים בהוצאת CBS ישראל
יצחק ליפשיץ

**יצחק ליפשיץ** (נולד ב-31 ביולי 1951) הוא רופא ישראלי שהיה רופא הכנסת בשנים 1987–2019. יקיר ירושלים לשנת 2022, עבור קירוב לבבות וסובלנות.

## ביוגרפיה
יצחק ליפשיץ נולד וגדל בשכונת ואדי סאליב, חיפה ולמד בתיכון עירוני ג' שבשכונת נווה שאנן; לו אחות גדולה, רחל. בנה של מינה לבית סגל, ילידת העיר קובל (פולין דאז) ופיני (פנחס) ליפשיץ, יליד העיר קלצק (פולין דאז). כשגרמניה הנאצית פלשה לפולין, הוריו נמלטו לרוסיה ונפגשו בסיביר, רוב משפחותיהם נספו בשואה. משם הוריו עברו למחנה העקורים בגראץ שבאוסטריה. ב-1948 עלו לישראל דרך איטליה, במסגרת תנועת גורדוניה והגיעו אליה ב-1949.

בצה"ל שירת יצחק ליפשיץ ביחידה מסווגת בחיל האוויר, ולאחר שחרורו למד שנה רפואה בבולוניה שבאיטליה והמשיך וסיים בפקולטה לרפואה, האוניברסיטה העברית, 1979; כתב עבודת גמר על מחלת האלצהיימר שזכתה בפרס הפקולטה לרפואה. עבד כרופא משפחה ביישובי חבל עדולם וכרופא בניידות טיפול נמרץ במגן דוד אדום. במשך 40 שנה היה רופא משפחה בשכונת קריית היובל בירושלים. עבד כרופא במסילה, מוסד לנערות בסיכון.

ב-1987 התמנה ליפשיץ לרופא הכנסת. ב-2015 התמנה גם לרופאו האישי של ראובן ריבלין, נשיא המדינה. יזם שבעים מרתונים רפואיים, בהם הובאו לכנסת רופאים מומחים כדי לבדוק את חברי הכנסת, השרים וראשי הממשלה. ב-1995 הקים את צוות "איילת", בראשו עמד, על מנת לספק מענה חירום רפואי בכנסת. "איילת" מנה 24 מתנדבים מורכב מעובדי הכנסת שעברו במד"א הכשרת עזרה ראשונה. ב-2019 יצא לגמלאות מהכנסת.

פרסם מאמרים מדעיים על רפואה.

יצחק ליפשיץ היה נשוי להלנה לבית הורצקי, איתה הביא לעולם שלושה ילדים; נשוי בשנית לשושי. ב-2007 נפטר זיו בנו. לזכרו ייסד את מפעל ההנצחה "אפרוחי קולנוע" במרכז כגן לתקשורת קהילתית. במרכז ילדים ממוצא אתיופי מפיקים סרטונים על מורשתם, סביבת מגוריהם ועל הטבע.

## ספר על משפחתו
* ליפשיץ, יצחק. אגרותיו הגנוזות של סבא הערשל סגל, 2020.

## פרסים
*1974 – עיטור מפקד חיל האוויר.
*1994 – עיטור הרופא המצטיין מטעם הלשכה לשיקום נכים, בקהילת ניצולי השואה בארץ.
*1995 – פרס ההסתדרות על שם מרדכי נמיר לעובד המצטיין.
*1998 – פרס מנשיא המדינה עזר ויצמן על ביצוע 36 מרתונים לאיתור מוקדם של מחלת הסרטן בקרב חברי ועובדי הכנסת במהלך 12 שנים.
*2001 – פרס שר הבריאות נסים דהן עבור קידום נושאי בריאות בקהילה.
*2005 – אות שירות הביטחון הכללי על סיוע וסעד רפואי.
*2009 – אות יקיר יובלים, על פעולתו בשכונת קריית היובל, בה הוא מתגורר.
*2013 – אות הוקרה מיושב ראש הכנסת יולי אדלשטיין על "עבודה מסורה במשך מחצית היובל בשירות המדינה".
*2016 – אות יקיר בית הגפן, ביחד עם מרפאת הכנסת.
*2017 – תעודת הוקרה מההסתדרות הרפואית עבור בביצוע 75 מרתונים רפואיים במשכן.
*2022 – אות יקיר ירושלים, עבור פעילותו "לקירוב לבבות וסובלנות".

## קישורים חיצוניים
* 
* 
* 
* 

## הערות שוליים

קטגוריה:עובדי הכנסת
קטגוריה:ירושלים: רופאים
קטגוריה:רופאים ישראלים
קטגוריה:חיילי חיל האוויר הישראלי
קטגוריה:ואדי סאליב: אישים
קטגוריה:קריית היובל: אישים
קטגוריה:בוגרי תיכון עירוני ג' (חיפה)
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:יקירי ירושלים
קטגוריה:ישראלים שנולדו ב-1951
Dance, Kid, Dance

"**Dance, Kid, Dance**" (בתרגום חופשי לעברית: "**תרקוד, ילד, תרקוד**") הוא סינגל של להקת הרוק האמריקאית שיינדאון. השיר הוא הסינגל השני מתוך *[[Ei8ht]]*, אלבומה השמיני של הלהקה. השיר יצא לאור ב-24 בינואר 2025, כסינגל הרשמי השני מתוך האלבום.

שמו של סיבוב ההופעות של הלהקה ב-2025 נקרא על שם השיר.

## תוכן השיר
השיר הוא ביקורת חברתית מחד, ואמירה אישית מאידך. הדובר בשיר מתלונן על ההתדרדרות ההולכת וגוברת של החברה, תוך שהוא מבקר את ההתמכרות לריגושים זולים ושטחיים, ואת ההתבודדות ההולכת וגדלה של הפרטים בחברה. מסר נוסף של השיר מדבר על התגברות על הפחדים והמוזרויות של האדם, במטרה להנות מהחיים ומה שהם מביאים עימם.

בראיון שנערך בסוף חודש ינואר ציין אריק בס כי השיר מדבר על העובדה שהחברה, לפחות זו האמריקאית, מסממת ילדים בתרופות נוגדות דיכאון, ריטלין, ודומיהם. בס ציין כי היה בר מזל בילדותו, כשאובחן בילדותו כסובל מהפרעת קשב וריכוז, ללא החלק של ההיפראקטיביות, ואמו סירבה שיטופל בריטלין, לשמחתו.

## שיווק והפצה
ב-15 בינואר 2025 חלקה הלהקה בפוסט פייסבוק רשימת השמעה בשירות הזרמת המוזיקה ספוטיפיי שכללה מגוון רחב של שירים מסוגות שונות, אליה התלוותה ההמלצה "לתת למוזיקה להזיז אתכם". רשימת ההשמעה נקראה בשם D.K.D. Mixtape, בדיעבד ראשי התיבות של שם השיר.

ב-17 בינואר הודיעה הלהקה רשמית כי השיר ייצא לאור ב-24 בינואר, יחד עם סינגל נוסף, "Three Six Five" שהוכרז רשמית קודם לכן.

## קבלה ומצעדים
עם צאתו נכנס השיר לרשימת ששת השירים החדשים המועדפים באתר הדירוג מדיהבייס, ויום לאחר מכן הגיע למקום הרביעי במצעד הרוק היומי של אייטונס.

ב-26 בינואר, יומיים לאחר צאתו, נכנס השיר למקום ה-35 במצעד ה-Active Rock של מדיהבייס. שבוע לאחר צאתו התברג במצעדי הבילבורד, במקום ה-11 במצעד הרוק והאלטרנטיב, ובמקום ה-14 במצעד הרוק המיינסטרימי.

## קישורים חיצוניים

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי שיינדאון
קטגוריה:שירים באנגלית
קטגוריה:שירי הארד רוק
קטגוריה:סינגלים שהגיעו למקום הראשון במצעד הרוק המיינסטרימי
קטגוריה:סינגלים בהוצאת אטלנטיק רקורדס
חוה זינגט יידיש

"**חוה זינגט יידיש**" (בעברית: "**חוה שרה יידיש**") הוא אלבום האולפן ה-22 של הזמרת הישראלית חוה אלברשטיין. את האלבום הוציאה בשנת 1979 לאור חברת התקליטים CBS ישראל. מדובר באלבומה הראשון ביידיש מאז "מארגאריטקעלעך", שראה אור ב-1969.

אלבום זה מונה 12 רצועות, כולן מושרות ביידיש. הוא הופץ על גבי תקליט בקטלוג 83347 ועל גבי קלטת שמע בקטלוג 40-83347.

עטיפת האלבום היא איור צבעוני ותיאטרלי, המשלב דימויים מעולם הפנטזיה והאגדה. בצדה השמאלי של התמונה מופיע נגן כינור ג'ינג'י ומחויך. במרכז האיור מתוארת דמות עם שיער כחול מתולתל וכתר זהוב על ראשה. מימין לה מופיעה דמות נוספת, בעלת שיער כהה ארוך, שגם היא חובשת כתר ונשענת על משטח כלשהו. בחלק העליון של העטיפה נראית אישה המפעילה בובות על חוטים באמצעות ידה.

## רשימת רצועות

## הערות שוליים

קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
אנדריי ירמק

**אנדריי בוריסוביץ' ירמק** (באוקראינית: **Андрій Борисович Єрмак**; נולד ב-21 בנובמבר 1971) הוא פוליטיקאי אוקראיני-יהודי ומפיק קולנוע לשעבר. מ-11 בפברואר 2020 עד 28 בנובמבר 2025 שימש ראש לשכת נשיא אוקראינה, וולודימיר זלנסקי. ירמק גם היה חבר במועצה לביטחון לאומי והגנה. הוא מתואר כיד ימינו של זלנסקי וכ"דמות מפתח אמיתית" בפוליטיקה האוקראינית. בשנת 2023 כונה על ידי המגזין "פוליטיקו" "הקרדינל הירוק של קייב", וב-2024 נבחר על ידי המגזין טיים כאחד מ-100 האנשים המשפיעים בעולם.

## קורות חיים
אנדריי ירמק נולד ב-21 בנובמבר 1971 בקייב, אז בברית המועצות (כיום אוקראינה). אמו מריה, שנולדה ברוסיה, פגשה את אביו יליד קייב, בוריס, במהלך טיול לימודי מלנינגרד לקייב. אביו של ירמק הוא יהודי. הזוג נישא בשנת 1971 ומריה עברה להתגורר בקייב. לירמק אח צעיר בשם דניס.

בשנת 1995 סיים ירמק תואר שני במשפטים פרטיים בין-לאומיים במכון ליחסים בין-לאומיים באוניברסיטת טרס שבצ'נקו בקייב. באותה שנה הוסמך לעריכת דין. במהלך לימודיו החל לעבוד בחברת עורכי הדין "פרוקסן" על פי בקשת אחד ממוריו. ירמק חבר באיגוד עורכי הדין של אוקראינה.

בשנת 1997 ייסד את חברת עורכי הדין הבין-לאומית "ירמק" והתמחה בקניין רוחני ובמשפט מסחרי. בין השנים 2006–2014 ייצג חבר פרלמנט ממפלגת האזורים, אלברוס טדייב. בשנת 2009 ייסד ועמד בראש הארגון הציבורי "איגוד היזמים של העיר קייב".

בבחירות לנשיאות אוקראינה ב-2010 שימש כנציגו של המועמד ארסני יאצניוק במחוז הבחירה ה-216 של קייב. בשנת 2011 מונה לראש "איגוד בעלי העסקים הקטנים". בשנת 2012 ייסד את קבוצת התקשורת "Garnet International Media Group" והפיק סרטים כגון *Rule of Battle* ו-*The Line*. הוא חבר באקדמיה האוקראינית לקולנוע ובאקדמיה האירופית לקולנוע.

ירמק הכיר את וולודימיר זלנסקי בשנת 2011, כאשר זלנסקי היה מפיק ראשי בערוץ הטלוויזיה "אינטר". הוא הצטרף לצוות הקמפיין של זלנסקי בבחירות לנשיאות ב-2019.

ב-21 במאי 2019 מונה לעוזר נשיאותי לנושאי מדיניות חוץ. בתפקיד זה ניהל משא ומתן על חילופי שבויים מרכזיים עם רוסיה במלחמה בדונבאס.

ב-11 בפברואר 2020 מונה ירמק לראש לשכת נשיא אוקראינה, וב-12 בפברואר הצטרף למועצה לביטחון לאומי והגנה של אוקראינה. במסגרת תפקידו, הוא מספק תמיכה מינהלית, משפטית, ייעוצית ואנליטית לנשיא.

ב-2 במרץ 2022 מונה לעמוד בראש המטה לתיאום עניינים הומניטריים וחברתיים.

ב-28 בנובמבר 2025, ערכה הלשכה הלאומית למלחמה בשחיתות חיפוש בביתו של אנדריי ירמק בחשד לשחיתות. באותו יום, הודיע נשיא אוקראינה וולודימיר זלנסקי כי ירמק התפטר מרצונו.

## חיים אישיים
ירמק מתגורר בקייב כל חייו. הוא יהודי מצד האבא (לפי ההלכה לא נחשב יהודי), רווק וללא ילדים.

## ראו גם
* פרשת טראמפ–אוקראינה

## קישורים חיצוניים

## הערות שוליים

קטגוריה:פוליטיקאים יהודים אוקראינים
קטגוריה:עורכי דין יהודים אוקראינים
קטגוריה:מפיקי קולנוע יהודים
קטגוריה:אוקראינים שהופיעו ברשימת טיים 100
קטגוריה:קייב: אישים
קטגוריה:בוגרי אוניברסיטת קייב
קטגוריה:יהודים שהופיעו ברשימת טיים 100
קטגוריה:אוקראינים שנולדו ב-1971